Syafiq Kyle

Mohd Syafiq Shamim Abdul Razak atau lebih dikenali sebagai Syafiq Kyle (Jawi: شفيق کائل; lahir 24 Jun 1992) merupakan seorang pelakon lelaki Malaysia. Beliau merupakan naib juara Hero Remaja 2011/12 dan mula dikenali menerusi watak Johan dalam drama bersiri Tanah Kubur yang bersiaran di Astro Oasis.

Kehidupan awal
Beliau dilahirkan pada 24 Jun 1992 sebagai Mohd Syafiq Shamim bin Abdul Razak di Kuala Lumpur. Syafiq merupakan lulusan dalam Diploma Filem, Teater dan Animasi di Universiti Teknologi MARA (UiTM). Beliau merupakan anak kedua dari tiga adik-beradik yang kesemuanya lelaki.

Kerjaya
Syafiq Kyle merupakan salah seorang finalis Hero Remaja 2011/12 bersama-sama Fattah Amin, Saharul Ridzwan, Hafreez Adam, Ben Amir, Fendy Bakry dan Hafidz Roshdi, sekaligus dinobatkan sebagai Naib Juara.

Lakonan pertama beliau ialah menerusi watak kecil dalam drama Iparku Diva di Astro Warna lakonan Rozita Che Wan, Norman Hakim dan Sheera Iskandar. Bersama pelakon veteran Nasir Bilal Khan, Syafiq menjayakan watak Johan, seorang anak yang kuat memberontak dalam drama keagamaan Tanah Kubur dari musim ke-3 hingga ke-9 yang bersiaran di Astro Oasis.

Pada tahun 2014, beliau memegang watak pembantu sebagai Tajul Fahin dalam drama Kerana Terpaksa Aku Relakan di TV3. Seterusnya, buat pertama kalinya beliau memegang watak utama dalam drama Bila Hati Berbicara sebagai Emir Qasha dan bergandingan bersama pelakon Singapura Atikah Suhaime di slot Akasia TV3. Beliau digandingkan bersama pendatang baharu dalam bidang lakonan, Azira Shafinaz menerusi drama Married Tapi Benci di TV3 sebagai Kamal. Drama Sekali Aku Jatuh Cinta pula memperlihatkan syafiq menjayakan watak komedi sebagai Johan iaitu seorang jururawat.

Syafiq memegang watak sebagai Izz Haikal dalam drama Slot Akasia TV3, Suamiku Paling Sweet dan seterusnya memegang watak Nazmi Elyas, seorang jurugambar profesional di Slot MegaDrama Mencintaimu Mr. Photographer bersama pelakon Singapura, Hannah Delisha. Beliau kemudiannya menjayakan watak utama bersama Ayda Jebat menerusi drama Dekatkan Jarak Kita sebagai Ian Tashriq. 

Pada tahun 2018, beliau menjayakan watak utama bersama Zahirah MacWilson menerusi drama Slot MegaDrama Astro Ria Tak Ada Cinta Sepertimu sebagai Hazran Widad. Beliau juga terlibat dalam drama bersiri tema 100 Plus, Pelangi Cinta bersama Shukri Yahaya, Hairul Azreen, Aiman Hakim Ridza dan Mira Filzah. Nama Syafiq terus melonjak naik apabila beliau menjayakan watak Ustaz Adam dalam Nur bergandingan bersama Amyra Rosli. Syafiq juga beraksi dalam filem sulungnya bertajuk Langsuir arahan Osman Ali bersama Hannah Delisha. Selain itu, beliau juga berlakon dalam filem Gol & Gincu Vol. 2 yang ditayangkan pada 25 Oktober 2018 sebagai Hakeem, pelajar kolej yang bergelar pak cik bawang. Beliau seterusnya muncul dalam filem seram Pusaka (2019) arahan Razaisyam Rashid yang mengandingkan beliau bersama Mimi Lana dan turut dibintangi oleh Hafidz Roshdi, Sweet Qismina, Yuna Rahim, Aleza Shadan, Faizal Hussein serta Ogy Ahmad Daud menampilkan sisi lain lakonan Syafiq iaitu seorang pegawai polis. Watak polis lakonan Syafiq juga akan muncul dalam filem Polis EVO 3 arahan Syafiq Yusof yang bakal ditayangkan tidak lama lagi.

Syafiq turut berlakon dalam teater muzikal arahan Erma Fatima yang bertajuk Pawana Isabella. Beliau menjadi Raja Al Hasiq Ghibran/Raja Melayu disamping Janna Nick, Johan Raja Lawak, Ozylnn, Ziela Jalil, Azar Azmi, Afdlin Shauki, Jay Iswazir dan ramai lagi. Pada hari terakhir tayangan teater tersebut, Johan Raja dilaporkan mahu menyakat Syafiq yang merupakan watak utama. Johan dalam diam menyamar sebagai penduduk kampung yang berpenampilan kelakar.Johan yang memegang watak Bomoh ini mengambil kesempatan ketika di adegan Raja Melayu diikat dihadapan rakyatnya akibat perbuatan watak jahat Azar Azmi.Ketika Azar sedang bermonolog, Johan mula menganggu dan membuatkan pelakon lain tidak senang serta geli hati dengan penampilan Johan sehingga mereka tidak dapat menahan ketawa. Ketika itulah, Syafiq memandang Johan dan mula tidak selesa kerana menahan ketawa. Selepas adegan tersebut, apabila keluar ke belakang pentas untuk menukar pakaian, Syafiq pengsan ketawa dan  sempat 'memaki' Johan. Syafiq tidak dapat melupakan insiden lawak tersebut. Namun begitu, Syafiq tidak mudah melenting pada Johan yang merupakan tukang lawak dan tukang menceriakan suasana. 

Sejak Perintah Kawalan Pergerakan akibat pandemik COVID-19 bermula Mac 2020, Syafiq menerima tawaran berlakon dalam drama pendek arahan Erma Fatima, Lock In 2 untuk saluran YouTube. Drama yang juga menampilkan ramai pelakon seperti Erma Fatima, Umie Aida, Sherry Alhadad, Nora Danish dan banyak lagi serta penampilan istimewa bekas pelakon 90an, Azah Aziz dan pembantu peribadi Neelofa, Rosix, telah menjalani penggambaran secara individu dirumah masing-masing serta bersama-sama tanpa melanggar SOP yang telah ditetapkan kerajaan. Didalam drama ini, Syafiq berlakon sebagai teman lelaki Neelofa. Drama Lock In sebelum ini mempunyai 2 episod. Untuk musim kedua, Erma Fatima menambah lagi 4 episod dan ramai lagi selebriti.

Pada tahun 2022, Syafiq muncul dalam 3 drama TV, antaranya ialah Seribu Nina dan One Cent Thief serta filem Cikgu vs Hantu.

Aktiviti
Syafiq Kyle merupakan pengasas jenama kosmetik KylezLab dan jenama fesyen Jiwa by Kylez yang diwujudkan pada awal 2018 dan mempunyai kelab peminat iaitu Skylovers. Selain itu, beliau juga kerap mengemaskini aktiviti terkininya di laman web rasminya, .

Syafiq turut aktif dalam sukan permotoran Toyota Vios Gazoo Prix yang turut menampilkan selebriti seperti Janna Nick, Nabila Razali, Aiman Tino, Akim Ahmad, Nabil Ahmad, Wany Hasrita, Shukri Yahaya dan Diana Danielle.

Kehidupan peribadi 
Kehidupan peribadi Syafiq menjadi bualan masyarakat ketika berlakon didalam telefilem Raya arahan Rashid Sibir. Gosip mengenai hubungan Syafiq dengan kakak kepada pelakon cantik, Nelydia Senrose yang juga seorang pelakon, Uqasha Senrose menjadi tanda tanya adakah mereka memang bercinta. Syafiq mengakui beliau bercinta dengan Uqasha, namun Uqasha mengatakan sebaliknya. Syafiq juga dikaitkan dengan finalis Dewi Remaja yang juga heroin Syafiq dalam drama Sekali Aku Jatuh Cinta iaitu Mimi Lana. Mereka mengakui mereka sedang berkawan. Pada masa yang sama, kemesraan Syafiq dengan pelakon cantik dari Singapura, Hannah Delisha dalam dan luar drama Mencintaimu Mr. Photographer membuatkan peminat mendoakan agar mereka berjodohan. Syafiq sememangnya mempunyai sifat serasi dengan rakan pelakonnya. Begitu juga dengan Hannah. Namun begitu, mereka hanya kekal sebagai sahabat.

Pada tahun 2019, terbongkar mengenai hubungan sebenar antara Syafiq dan Mimi Lana. Mereka sudah menjadi pasangan kekasih sejak tahun 2016. Mereka kekal profesional sewaktu berlakon dalam filem seram Pusaka sebagai adik beradik kembar. Hubungan mereka direstui kedua belah keluarga. Namun begitu, pada Mac 2020, hubungan percintaan mereka yang terjalin selama 4 tahun terlerai. Dikatakan punca perpisahan mereka adalah tiada persefahaman antara mereka. Namun, hubungan mereka kembali terjalin selepas berkongsi gambar masing-masing di media sosial.

Mimi dan Syafiq mengikat tali pertunangan pada Januari 2023, dan dijadualkan bakal bernikah pada 18 Ogos 2023, namun mereka membatalkan pernikahan mereka pada saat akhir.

Filemografi

Filem

Drama

Telefilem

Teater

Televisyen

Iklan

Videografi

Penajaan 
 Ramadhan Raya TV3 2019 - #setulusikhlas bersama Zara Zya, Aeril Zafrel & Wawa Zainal, Ismail Izzani, Haqiem Rusli & Nabila Razali (Samsung), Mimi Lana (Nivea), Mira Filzah & Hairul Azreen (100 Plus)

Anugerah dan pencalonan

Rujukan

Pautan luar

 Laman web rasmi
 
 
 

Kelahiran 1992
Orang hidup
Orang dari Kuala Lumpur
Muslim Malaysia
Orang Malaysia berketurunan Melayu
Pelakon lelaki Malaysia
Pelakon suara Malaysia
Pelakon lelaki Malaysia abad ke-21
Alumni Universiti Teknologi MARA
Pelakon televisyen Malaysia
Pelakon filem Malaysia
Ahli perniagaan Malaysia
Peserta Hero Remaja
2018